CELEX: 32013R0624
Language: hu
Date: 2013-06-27 00:00:00
Title: A Bizottság 624/2013/EU végrehajtási rendelete ( 2013. június 27. ) a 32/2000/EK tanácsi rendelet I. mellékletének a GATT-Egyezményben előírt, máshol nem említett élelmiszerkészítményekre vonatkozó, az Amerikai Egyesült Államoknak odaítélt új uniós vámkontingens tekintetében történő módosításáról

28.6.2013   
            
            
               HU
            
            
               Az Európai Unió Hivatalos Lapja
            
            
               L 177/21
            
         A BIZOTTSÁG 624/2013/EU VÉGREHAJTÁSI RENDELETE
   (2013. június 27.)
   a 32/2000/EK tanácsi rendelet I. mellékletének a GATT-Egyezményben előírt, máshol nem említett élelmiszerkészítményekre vonatkozó, az Amerikai Egyesült Államoknak odaítélt új uniós vámkontingens tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről, és a kontingensek kiigazítására vonatkozó részletes szabályok megállapításáról, valamint az 1808/95/EK rendelet hatályon kívül helyezéséről szóló, 1999. december 17-i 32/2000/EK tanácsi rendeletre (1) és különösen annak 9. cikke (1) bekezdése b) pontjának első francia bekezdésére,
   mivel:
   
               (1)
            
            
               A Tanács 2013/125/EU határozatával (2) jóváhagyta az Európai Unió és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosításáról szóló, levélváltás formájában létrejött megállapodás megkötését.
            
         
               (2)
            
            
               Az Európai Unió és az Amerikai Egyesült Államok között levélváltás formájában létrejött megállapodás új éves vámkontingenst ír elő az élelmiszer-készítmények tekintetében.
            
         
               (3)
            
            
               A 32/2000/EK rendelet a GATT-Egyezményben előírt uniós vámkontingenseknek a vámáru-nyilatkozatok időrendi sorrendje szerinti megnyitását és kezelését írta elő.
            
         
               (4)
            
            
               A termékek származásának ellenőrzése érdekében figyelembe kell venni az Egyesült Államok illetékes hatóságai által bevezetett ellenőrző intézkedéseket, a behozatalhoz pedig a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) 55–65. cikkének megfelelően ezen hatóságok által kiállított származási bizonyítvány meglétét kell előírni.
            
         
               (5)
            
            
               A levélváltás formájában létrejött megállapodásban előírt új éves vámkontingens alkalmazása céljából módosítani kell a 32/2000/EK rendeletet.
            
         
               (6)
            
            
               Mivel az Európai Unió és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosításáról szóló, levélváltás formájában létrejött megállapodás 2013. július 1-jén lép hatályba, ez a bizottsági végrehajtási rendelet ugyanettől az időponttól alkalmazandó.
            
         
               (7)
            
            
               Az e rendeletben előírt rendelkezések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 32/2000/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 27-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 5., 2000.1.8., 1. o.
   
      (2)  HL L 69., 2013.3.13., 4. o.
   
      (3)  HL L 253., 1993.10.11., 1. o.
   
      MELLÉKLET
      A 32/2000/EK rendelet I. mellékletében szereplő táblázat a következő sorral egészül ki:
      
         
                     „09.0096
                  
                  
                     2106 90 98
                  
                  
                      
                  
                  
                     Az Amerikai Egyesült Államoknak odaítélt, máshol nem említett más élelmiszerkészítmények
                  
                  
                     július 1.–június 30.
                  
                  
                     1 550 tonna
                  
                  
                     EA (1)
                         (2)
                     
                  
               
      
         (1)  Az „EA” szimbólum azt jelzi, hogy az árukra a 2658/87/EGK rendeletnek megfelelően rögzített mezőgazdasági alkotóelem alkalmazandó.
      
         (2)  A vámkontingens igénybevételének feltétele a 2454/93/EGK rendelet 55–65. cikkének megfelelően az Amerikai Egyesült Államok illetékes hatóságai által kiállított származási bizonyítvány bemutatása.”